《和夏日园中即事》
宋代·李复

雨过深园暑气清，拂云松竹映重阍。
预期节物移承露，自验方书采合昏。
片影有缘聊暂寄，寸心无事得閒论。
风光未信随流转，犹见飞花落酒尊。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。